# Kaikukortti-asiakasesitteen teksti

Ohje: Tämä on Kaikukortti-asiakasesitteen teksti (päivitetty 21.12.2022). Alueet täydentävät esitettä omilla paikallisilla tiedoillaan (siniset tekstit). Poista lopuksi tämä teksti.

## Esitteen kansi

Elämyksiä kulttuurista

Kaikukortilla maksutta sisään

**Alue x** vuosiluku **xxxx**

## Esitteen sisältö

Kiinnostaako kulttuuri?

Kulttuuri kuuluu kaikille. Kaikilla on oikeus käydä konserteissa, festivaaleilla, museoissa ja teattereissa, vaikka oma taloudellinen tilanne olisikin tiukka. Ratkaisuksi tähän on kehitetty Kaikukortti.

### Mikä on Kaikukortti?

Kaikukortilla voit hankkia maksuttomia pääsylippuja esimerkiksi festivaaleille, konsertteihin, tanssiesityksiin, **urheilutapahtumiin** tai teatteriin **ja lisäksi kurssipaikkoja kansalaisopistoihin.** Kortti on henkilökohtainen, eikä se maksa mitään. **Kaikukortti-kokeilu kestää xx asti TAI Kaikukortti on voimassa yhden vuoden kerrallaan.**

Kaikukortilla voit hankkia **alueen x** Kaikukortti-tarjonnan lisäksi maksuttomia pääsylippuja ja kurssipaikkoja myös muiden Kaikukortti-alueiden Kaikukortti-tarjontaan. Lisätietoja: [www.kaikukortti.fi/alueet](http://www.kaikukortti.fi/alueet).

### Kuka voi saada Kaikukortin alueella x?

Voit saada Kaikukortin, jos

* olet **alueen x** Kaikukortti-toiminnassa mukana olevan sosiaali- ja terveysalan (sote) tai hyvinvoinnin ja terveyden edistämisen (hyte) toimijan **asiakas**
* olet lisäksi tiukassa rahatilanteessa etkä voi siitä syystä hankkia pääsylippuja tai kurssipaikkoja ja
* olet vähintään 16-vuotias.

### Mistä voin saada Kaikukortin alueella x?

Kaikukorttia jakavat **alueella x** tässä esitteessä listatut sote- ja hyte-alan toimijat.

* Pyydä oma Kaikukorttisi henkilökunnalta.
* Sinun ei tarvitse todistaa tulojasi kortin saamiseksi.

### Mihin Kaikukortti käy?

Kaikukortilla voit hankkia lippuja Kaikukortti-toiminnassa mukana oleviin kulttuurikohteisiin, kuten festivaaleille, kesäteattereihin ja museoihin. Kaikukortin piirissä on suurin osa kohteiden kulttuuritarjonnasta. **Kaikukortilla voit hankkia kurssipaikkoja myös alueen x kansalaisopistoon. Alueen x** Kaikukortti-toiminnassa mukana olevat kulttuuritoimijat on listattu tähän esitteeseen.

Lisäksi Kaikukortti-toiminnassa mukana olevat kulttuurikohteet kertovat omilla verkkosivuillaan, mihin tapahtumiin ja esityksiin sekä mille kursseille Kaikukortti käy. Voit myös soittaa kulttuurikohteeseen ja tiedustella Kaikukortin piirissä olevaa tarjontaa.

**Voit käyttää Kaikukorttia myös muilla Kaikukortti-alueilla.** Lisätietoja ja linkit eri alueiden Kaikukortti-sivuille: [www.kaikukortti.fi/alueet](http://www.kaikukortti.fi/alueet).

**Kaikukortti pop up:** Kaikukortilla voit hankkia lippuja myös Ateneumin taidemuseoon, Kiasmaan ja Sinebrychoffin taidemuseoon eli Suomen Kansallisgallerian museoihin Helsingissä. Vuonna 2023 Kaikukortti käy myös Amos Rex -museoon Helsingissä.

### Miten hankin pääsylipun tai kurssipaikan Kaikukortilla?

Hanki lippu Kaikukortilla Kaikukortti-kohteen omista lipunmyyntikanavista. Kun hankit lipun, varaudu näyttämään Kaikukorttisi ja kertomaan sen tunnus. Et voi hankkia lippuja verkkokaupasta Kaikukortilla. Kaikukortti-lippuja saattaa olla rajoitettu määrä.

Jos hankit lipun Lippupisteen tai muun kaupallisen lipputoimiston kautta, sinun on maksettava palvelumaksu, vaikka itse pääsylippu on maksuton.

Useimpien Kaikukortti-kohteiden lippuja on mahdollista hankkia myös suoraan kohteista ilman palvelumaksua.

Jos haluat osallistua kansalaisopiston kurssille, ilmoittaudu kurssille tavalliseen tapaan etukäteen ja ilmoita lisäksi Kaikukorttisi tunnus kansalaisopiston toimistoon.

Kaikukortti-pääsylippuja ja -kurssipaikkoja saattaa olla rajattu määrä.

### Ota Kaikukortti mukaasi

Ota Kaikukortti mukaasi, kun menet tilaisuuteen tai kurssille. Henkilökunta saattaa pyytää sinua näyttämään Kaikukortin. Lisäksi henkilökunta voi pyytää sinua todistamaan henkilöllisyytesi.

### Lippuja myös lapsille

Jos sinulla on alle 16-vuotiaita lapsia tai lapsenlapsia, voit hankkia Kaikukortilla maksuttomia lippuja myös heille silloin, kun menette yhdessä samaan tapahtumaan. Lapset tai lapsenlapset eivät kuitenkaan voi osallistua kanssasi opistojen kursseille **(huom. mahdolliset alueelliset poikkeukset).**

### Yhteisön Kaikukortti

Jos osallistuminen yhdessä pienryhmän tai kahdestaan työntekijän kanssa kiinnostaa, kannattaa kysyä, lähtisikö Kaikukorttia jakavan yhteisön työntekijä kanssasi johonkin kulttuuritilaisuuteen!

Kaikukorttia jakavilla sosiaali- ja terveysalan toimijoilla on käytössään yhteisön Kaikukortteja. Työntekijä, vapaaehtoinen tai muu yhteisön edustaja voi hankkia yhteisön Kaikukortilla maksuttoman pääsylipun **itselleen ja alle 16-vuotiaille asiakkailleen** silloin, kun hän järjestää pienryhmäkäynnin yhdelle tai useammalle asiakkaalle. Yli 16-vuotiailla asiakkailla on oltava omat Kaikukortit mukana pienryhmäkäynneillä. Pienryhmä on esimerkiksi 2–5 henkilöä. Yhteisön Kaikukortilla ei voi osallistua opistojen kursseille.

### Avustajalle maksuton lippu

Kaikukortti-kohteissa asiakkaan mahdollinen avustaja tai tulkki pääsee aina maksutta sisään. Avustaja voi olla esimerkiksi liikkumisesteisen henkilön avustaja, näkövammaista henkilöä avustava opas tai kehitysvammaista henkilöä avustava ohjaaja. Tulkki voi olla esimerkiksi viittomakielen tulkki, kirjoitustulkki tai puhetulkki. Kaikukortin haltijan on hankittava avustajalleen tai tulkilleen oma paikkalippu.

### Seuraksi kulttuurikaveri

**Mikäli alueella x on kulttuurikaveritoimintaa, laitetaan tähän esimerkiksi: Kaipaatko kulttuurivierailulle seuraa tai tukea? Voit pyytää mukaasi vapaaehtoisen kaverin.**

**Lisätiedot: puhelinnumero ja sähköposti**

### Kaikukortti valtakunnallisesti

Kaikukortin tavoitteena on parantaa taloudellisesti tiukassa tilanteessa olevien nuorten, aikuisten, ikäihmisten ja perheiden mahdollisuuksia osallistua kulttuurielämään ja harrastaa taiteen tekemistä.

Kaikukortti on käytössä usealla paikkakunnalla Suomessa. Voit käyttää Kaikukorttiasi millä tahansa Kaikukortti-alueella. Eri alueiden Kaikukortti-sivuille pääset osoitteessa: [www.kaikukortti.fi/alueet](http://www.kaikukortti.fi/alueet).

Lisätietoa Kaikukortista valtakunnallisesti: [www.kaikukortti.fi](http://www.kaikukortti.fi),

[www.facebook.com/kaikukortti](http://www.facebook.com/kaikukortti).

**Tietosuoja**

Nimesi kirjoitetaan ainoastaan henkilökohtaiseen Kaikukorttiisi. Sinulta ei kerätä Kaikukortti-rekisteriin nimeä, syntymäaikaa, henkilötunnusta, osoitetta eikä puhelinnumeroa. Kun saat Kaikukortin, sinulta kysytään joitakin taustatietoja, esimerkiksi äidinkieltäsi. Taustatietojen antaminen on vapaaehtoista. Kulttuuritoimijat eivät ota ylös nimeäsi, osoitettasi tai puhelinnumeroasi, kun hankit lipun Kaikukortilla. **Kansalaisopistot ovat poikkeus**: jos ilmoittaudut opiston kurssille, täytyy sinun antaa henkilötietosi ilmoittautumisen yhteydessä. Kaikukortin tietosuojaseloste on saatavilla osoitteessa: [www.kaikukortti.fi/tietosuojaseloste](http://www.kaikukortti.fi/tietosuojaseloste).

**Kaikukortti alueella x**

Lisätietoja **alueen x** Kaikukortti-toiminnasta: **Tähän laitetaan paikallisen Kaikukortti-verkkosivun osoite.**

**Yhteystiedot: Tähän laitetaan paikallisten Kaikukortti-vastuuhenkilöiden yhteystiedot (kulttuuri-/vapaa-aika- ja sote-/hyte-puolelta).**

**Palautesähköposti:** **Tähän laitetaan paikallisen palautesähköpostin osoite.**

**Kaikukorttikohteet alueella x**

**Kaikukorttikohteen nimi**

**Verkkosivu (osoite tai polku sivulle)**

**Käyntiosoite**

**Puhelinnumero**

**Kaikukortin jakajat alueella x**

**Kaikukortin jakajatahon nimi**

**Verkkosivu (osoite tai polku sivulle)**

**Käyntiosoite**

**Puhelinnumero**